สวัสดีค่ะ ก่อนหน้ากินยาคุมแบบฉุกเฉินไปแล้วเป็นประจำเดือนมาสองอาทิตย์เลยค่ะอาทิตย์แรกเป็นประจำเดือนปกติเหมือนจะหายแต่ก็เป็นแบบกระปริบกระปรอยอีกอาทิตย์เต็มๆเลยค่ะลักษณะเป็นสีแดงไม่มีอาการปวดท้องเลยค่ะ จะเป็นอะไรร้ายแรงไหมค่ะ
สวัสดีค่ะยาคุมฉุกเฉินนั้นคือยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดเนื่องจากเป็นยาที่มีฮอร์โมนเพศในขนาดสูง หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้เลือดที่ออกมาตามหลังการใช้ยานั้นจึงอาจจะเป็นเลือดจากผลข้างเคียงของยาคุมฉุกเฉินได้ แต่ไม่ควรออกมาเยอะหรือติดต่อกันเกิน 7 วัน หากออกมานานเกินกว่านี้ควรไปพบแพทย์เพื่อตรวจหาสาเหตุที่แน่ชัดของเลือดออกผิดปกติทางช่องคลอดต่อไป ส่วนการจะทราบได้ว่าตั้งครรภ์หรือไม่ จะต้องตรวจยืนยันการตั้งครรภ์ค่ะ โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ